Ādažos, Ādažu novadā
Ādažu novada pašvaldības domes
05.08.2026. Izglītības, kultūras, 
sporta un sociālajai komitejai

Sagatavotājs: Oksana Brūvere,
Ziņotāji: Vija Tomiņa; Iveta Grīviņa-Dilāne


INFORMATĪVS ZIŅOJUMS
par nosaukuma piešķiršanu topošajai pašvaldības pirmsskolas izglītības iestādei Ūbeļu ielā, Ādažos
Ādažu novada pašvaldība īsteno jaunas pirmsskolas izglītības iestādes būvniecības projektu Ūbeļu ielā, Ādažos. Projekta realizācijas gaitā ir konstatēta nepieciešamība noteikt topošās izglītības iestādes nosaukumu, lai nodrošinātu vienotu identitāti būvniecības, projektēšanas, komunikācijas un turpmākās iestādes dibināšanas procesā.
2024.gada 16.februārī pašvaldība organizēja iedzīvotāju aptauju par topošās pirmsskolas izglītības iestādes nosaukumu. Aptaujā iedzīvotājiem tika piedāvāti šādi varianti: “Ūbelīte”, “Vējupīte”, “Podnieki” un “Cits variants”. Aptaujas rezultātā vislielāko iedzīvotāju atbalstu guva nosaukums “Vējupīte”.
Būvprojekta īstenošanas laikā, 2024. gada 11. aprīlī, pasūtītājs informēja projektētāju par nepieciešamību paredzēt uz ēkas fasādes izgaismotu bērnudārza nosaukumu. Vienlaikus tika norādīts, ka aptaujā vislielāko atbalstu ir saņēmis nosaukums “Vējupīte”, un būvprojekta risinājumos paredzēts izmantot šo nosaukumu.
Ņemot vērā iedzīvotāju aptaujas rezultātus, būvniecības projekta virzību un nepieciešamību nodrošināt vienotu iestādes identitāti, ir lietderīgi jau šobrīd konceptuāli atbalstīt pašvaldības topošās pirmsskolas izglītības iestādes nosaukumu “Vējupīte”. Konceptuāls atbalsts nosaukuma piešķiršanai nerada finansiālas saistības pašvaldībai, bet gan nodrošina konsekventu tā izmantošanu būvniecības dokumentācijā, publiskajā komunikācijā un turpmākajos iestādes dibināšanas un reģistrācijas procesos. Iestādes nosaukums vēlāk tiks juridiski nostiprināts ar atsevišķu domes lēmumu par iestādes nodibināšanu.
Ierosinu komitejai atbalstīt šo priekšlikumu un uzdot IJN sagatavot domes protokollēmumu par konceptuālu atbalstu nosaukuma “Vējupīte” izmantošanu topošajai pašvaldības pirmsskolas izglītības iestādei Podniekos. 

